laion/Wikipedia-Exotic huggingface dataset:
Laud

Laud on horisontaalsest plaadist ja jalgadest või muust tugitarindist koosnev mööbliese. Tänapäevased kontorilauad on ka kõrguses reguleeritavad (elektriliselt või pedaaliga), pööratavate ja ergonoomiliste erinevatest materjalidest lauaplaatidega, ratastel (piduritega), kokkupandava raamiga jne. Põline laud eestlase talus oli söögi ehk söömalaud (saarte murdes rend). See paiknes tavaliselt rehetoas diagonaalselt reheahju vastasnurgas ning sellel tehti ka majapidamistöid. 19. sajandi lõpus asus laud juba kambris, peretoas või köögis, otsaga akna poole. Vanemad lauad olid jalgadele asetatud kitsa ja kergesti äratõstetava plaadiga ehk platega (u.60x200 cm), mis pandi kokku otstes olevate põõnade ja salapulkade abil kahest laiast lauast. Levinud olid gootikast pärinevad ristjalad, tuntud olid ka renessanslikud sammasjalad, mida paigaldati 2 või 4. Lauajalad olid lauaplaadi aluse pikipuuga omavahel raamiks ühendatud tappide ja kiilude abil. Laud oli viimistletud tagasihoidlikult ning üldjuhul sai seda kergesti lahti võtta. Pidulikeks sündmusteks oli mõnes peres joodu- ehk pulmalaud, mida ka teistele laenutati. Sellel olid rist- või sammasjalad ning söögilauast erines ta vaid pikkuse poolest (5–6 meetrit). Kapplaud (ka rennkapp) oli nelja püstjalaga, mille vahele tapitud külglauad ning põhi moodustasid kasti(kapi), kus hoiti nõusid ja toiduaineid. Kaaneks oli kastist tunduvalt pikem lahtine plaat. Selline laud oli levinud Saaremaal ja rannarootslaste hulgas. 19. sajandi lõpul hakati vanade lauatüüpide asemel kastusele võtma nelja püstjala ning küljelaudadega laudu, millel oli sahtel. Kirjutuslaud Klapplaud Operatsioonilaud Peeglilaud Söögilaud Triikimislaud Eesti murrete sõnaraamat vaadatud 06.03.2021 Eesti rahvakultuuri leksikon. Koostanud ja toimetanud Ants Viires. Eesti Entsüklopeediakirjastus (3. trükk). 2007. lk 130 Eesti etnograafia sõnaraamat. Koostanud Arvi Ränk. Tallinn: Eesti Keele Sihtasutus, 1996. lk 95 Kaasaegsed lauad. Laud. Eesti Ajaloomuuseum. Karl Tihase, Eesti talurahvaarhitektuur, kirjastus Kunst, Tallinn 1974.
Immanents

Immanents (tuletatud keskaja ladina keele sõnast immanens 'omane, sisemine', mis on vorm keskaja ladina keele sõnast immanere millegi piiresse või sisse jääma) on vastandmõiste transtsendentsile ning tähendab seda, mis on esemele või nähtusele seesmiselt omane, nähtuse sisemisest loomusest tulenev. Immanentsiks nimetatakse Spinoza filosoofias jumala kohalolu maailmas, Immanuel Kanti tunnetusteooria raames võimaliku kogemuse piiresse jäävat. Enim levinud religioosses kasutuses tähistab jumaliku jõu või jumaliku olevuse omadust viibida kõiges, mis on olemas (panteism). Selles tähenduses eristub immanentne maailmast eraldiseisva jumala kontseptist (transtsendents). Hinduismis kasutatakse seda tähendust brahmani (jumaliku jõu) ja maailma vahelise suhte kirjeldamisel. Sellise religiooni näiteks on ka monistlik teism. Keskaegse Euroopa filosoofid jagunesid Jumala immanentsuse või transtsendentsuse küsimuses neoplatonistideks (Aurelius Augustinus) ja aristoteliaanideks (Albert Suur ja Aquino Thomas). Ometi ei vastanda see kontsept ennast täielikult transtsendentse kontseptile. Religioonis võib Jumal olla inimeses immanentne ilma, et see läheks vastuollu oma transtsendentsusega. Prantsuse 20. sajandi filosoofi Gilles Deleuze'i järgi on igasuguse tegevuse ja tagajärje põhjus immanentne, erinevalt essentsialistliku filosoofia ettekujutusele välisest transtsendentsest ideede maailmast. Metafüüsiliselt immanentne on printsiip, mille toime on lahutamatu sellest, milles ta toimib. Deleuze´i filosoofiat võib sellest lähtuvalt nimetada puhta immanentsuse filosoofiaks, oma viimasele tööle pani Deleuze pealkirjaks "Immanentsus: elu..." ("L'immanence: une vie..."). Immanentsus võib tähendada ka, et miski sisaldub milleski või jääb ühe isiku, maailma vmt. sisse. See tähendus on enam levinud kristluses ja teistes monoteistlikes teoloogiates, milles Jumalat peetakse ülimuslikuks oma loomingu suhtes. Öeldes, et "Jumal on surnud," kuulutab Nietzsche, et meid on jäetud omapead ning me ei peaks enam püüdma avastada transtsendentset ja varjatud tõde ega leiutama maailma lõpu jaoks transtsendentset ja lõplikku tõde. Midagi sarnast kohtame ka Wittgensteinil: "Millest ei saa rääkida, sellest tuleb vaikida." Wittgenstein uskus, et oli formaalselt määratlenud universaalse tõe kontsepti – formaalselt, seega sõltumatuna mistahes vaatlejast (subjektist). Kas selline tõde on immanentne või transtsendentne? See ei ole oluline: seda eristust ennast ei tohi formaliseerida ning seega "ei ole selle kohta midagi öelda." Jean-Paul Sartre tõdeb sedasama, kasutades oma "Dialektilise mõistuse kriitikas" (1960) liitvormi immanentsus-transtsendentsus. Panteism Spinoza Transtsendents Catholic encyclopedia: Immanence
Linna

Linna võib tähendada järgmist: Linna (Tõrva) on küla Valgamaal Helme vallas Linna (Jõhvi) on küla Ida-Viru maakonnas Jõhvi vallas Linna (perekonnanimi) Ivo Linna Reet Linna Taivo Linna
Macroprotodon

Macroprotodon on maoperekond. Perekonda Macroprotodon klassifitseeritakse roomajate andmebaasis järgmised maoliigid: Macroprotodon abubakeri Wade, 2001 Macroprotodon brevis (Günther, 1862) Macroprotodon cucullatus (kapuutsnastik) (Geoffroy De St-Hilaire, 1827) Macroprotodon mauritanicus Guichenot, 1850. Neid võib kohata Vahemere-äärsetes maades. Peter Uetz & Jakob Hallermann, Macroprotodon Roomajate andmebaas veebiversioon (vaadatud 01.04.2014) (inglise keeles) Sissekanne AWD-s Sissekanne Catalogue of Life'is Sissekanne IUCN-is Sissekanne NCBI-s Sissekanne roomajate andmebaasis Sissekanne veebisaidil Wikispecies Selles artiklis on kasutatud prantsuskeelset artiklit fr:Macroprotodon seisuga 01.04.2014.
Mastigodryas

Mastigodryas on maoperekond. Perekonda Mastigodryas klassifitseeritakse roomajate andmebaasis järgmised maoliigid: Mastigodryas amarali (Stuart, 1938) Mastigodryas bifossatus (Raddi, 1820) Mastigodryas boddaerti (Sentzen, 1796) Mastigodryas bruesi (Barbour, 1914) Mastigodryas cliftoni (Hardy, 1964) Mastigodryas danieli Amaral, 1935 Mastigodryas dorsalis (Bocourt, 1890) Mastigodryas heathii (Cope, 1876) Mastigodryas melanolomus (Cope, 1868) Mastigodryas moratoi Montingelli & Zaher, 2011 Mastigodryas pleei (Duméril, Bibron & Duméril, 1854) Mastigodryas pulchriceps (Cope, 1868) Mastigodryas reticulatus (Peters, 1863). Neid võib kohata Kesk-Ameerikas ja Lõuna-Ameerika mandrist põhja pool. Macroprotodon 'i taksonoomiline sünonüüm on Dryadophis Stuart, 1939. Peter Uetz & Jakob Hallermann, Mastigodryas Roomajate andmebaas veebiversioon (vaadatud 01.04.2014) (inglise keeles) Sissekanne AWD-s Sissekanne Catalogue of Life-s Sissekanne IUCN-is Sissekanne NCBI-s Sissekanne roomajate andmebaasis sissekanne SITI-s Sissekanne saidil Wikispecies Selles artiklis on kasutatud prantsuskeelset artiklit fr:Mastigodryas seisuga 01.04.2014.
Frankie Knuckles

Frankie Knuckles (kodanikunimega Francis Nicholls; 18. jaanuar 1955 – 31. märts 2014) oli USA diskor ja muusikaprodutsent. Knucklesi hüüdnimi oli The Godfather of House Music ('house-muusika ristiisa'). Ta sündis New Yorgi Bronxi linnaosas ja kolis 1970. aastate teisel poolel Chicagosse. 1970. aastate lõpus ja 1980. aastate alguses mängis Knuckles regulaarselt legendaarses Warehouse'i klubis ning 1982–1987 pidas oma klubi The Power Plant. 1980. aastatel oli ta house-muusika sünni juures ja tal oli oluline osa uue stiili populariseerimisel. Knuckles oli tuntud ka oma remikside poolest. Ta tegi remikse näiteks Michael Jacksoni, Luther Vandrossi, Diana Rossi, Eternali ja Toni Braxtoni loomingust. 1997. aastal võitis ta parima (mitteklassikalise muusika) remiksija Grammy. 2004. aastal nimetas Chicago linn endise klubi Warehouse juures olnud tänavaosa Knucklesi järgi – selle nimi on nüüd Frankie Knuckles Way. 2005. aastal lisati Knuckles saavutuste eest tantsumuusika kuulsuste halli nimekirja. Ta suri 59-aastaselt diabeedi tüsistuste tõttu. Matos, Michaelangelo (01.04.2014). Frankie Knuckles, Godfather of House Music, Dead at 59. Rolling Stone. Barnes, Marcus (28.11.2012). "Frankie Knuckles: An extended chat with the Godfather Of House". The Independent. Greg Kot (01.04.2014). "Frankie Knuckles, house music 'godfather,' dead at 59". The Chicago Tribune. Minsker, Evan. "Frankie Knuckles, Chicago House Legend, Dead at 59". Pitchfork. Brandle Lars (01.04.2014). "Frankie Knuckles, House Music Legend, Dies at 59". The Guardian.
Ars Apta

Ars Apta on[küsitav] pärimusmuusikat viljelev ansambel. "Ajaillusioon" (2015) Tartu Ülikooli Viljandi Kultuuriakadeemia kolm džässi- ja kaks pärimusmuusikaüliõpilast. Diskreetse Mango Trio esitleb uut singlit "Piisa viina" klubis Rockstars, ERR Muusikauudised. https://menu.err.ee/263235/vaata-folkansambel-ars-apta-esinemist https://www.moostefolk.ee/ars-apta.html
Rudiment

Rudiment on evolutsiooni käigus redutseerunud elundi järelejäänud pisike osa. Kunagi varajasemas evolutsioonikäigu etapis on organit kasutatud, kuid hilisemas arenguetapis on ta oma eesmärgi kaotanud ning vaikselt kaduma hakanud, kuid pole veel päris ära kadunud. Näiteks on inimesel silma sisemises nurgas pilkkile ning pimesooles ussripik.
Silvaner

'Silvaner' on valge viinamarjasort, mida kasvatatakse peamiselt Alsace'is ja Saksamaal.
Mentool

Mentool on orgaaniline ühend, mida saadakse kas sünteesimisel või põldmündist, piparmündist või teistest mündilistest. Puhas mentool on läbipaistev või valkjas vahataoline kristalne aine, mis on toatemperatuuril tahke ja sulab veidi kõrgematel temperatuuridel. Põhiline looduses esinev mentooli vorm on (−)-mentool. Mentoolil on lokaalne anesteetiline ja ärritusevastane toime. Seda kasutatakse laialdaselt kui vahendit näiteks külmetusel tekkinud kurgu ärrituse leevendamiseks. Mentool käitub ka kui nõrk κ-opioidi retseptori agonist. Mentooli omadus keemiliselt aktiveerida naha külmatundlikke TRPM8 retseptoreid on põhjuseks, miks mentooliaurude sissehingamisel, mentooli sisaldava söömisel või mentooli nahale määrimisel tekib jaheduse tunne.
Oligodon cattienensis

Oligodon cattienensis on maoliik vähehammasmadude perekonnast. Liik on endeemne Vietnamis Đồng Nai provintsis. Sissekanne Roomajate andmebaasis ANNA B. VASSILIEVA, PETER GEISSLER, EDUARD A. GALOYAN, NIKOLAY Jr A. POYARKOV, ROBERT WAYNE VAN DEVENDER, WOLFGANG BÖHME,A new species of Kukri Snake (Oligodon Fitzinger, 1826; Squamata: Colubridae) from the Cat Tien National Park, southern Vietnam, Zootaxa 3702 (3): 233–246, Veebiversioon (vaadatud 01.04.2014) (inglise keeles) Selles artiklis on kasutatud prantsuskeelset artiklit fr:Oligodon cattienensis seisuga 01.04.2014.
Krokodill

Krokodill (Crocodylus) on krokodillaste sugukonda kuuluv roomajate perekond. Perekonda kuulub 13 elusolevat ja viis fossiilset liiki. Crocodylus acutus Cuvier, 1807 – teravkoon-krokodill Crocodylus intermedius Graves, 1819 – orinoko krokodill Crocodylus johnsoni Krefft, 1873 – kitsakoonuline krokodill Crocodylus mindorensis Schmidt, 1935 Crocodylus moreletii Duméril & Bibron, 1851 – keskameerika krokodill Crocodylus niloticus Laurenti, 1768 – niiluse krokodill Crocodylus novaeguineae Schmidt, 1928 – uusginea krokodill Crocodylus palustris Lesson, 1831 – sookrokodill ehk mager Crocodylus porosus Schneider, 1801 – harikrokodill Crocodylus raninus Müller & Schlegel, 1844 Crocodylus rhombifer Cuvier, 1807 – kuuba krokodill Crocodylus siamensis Schneider, 1801 – siiami krokodill Crocodylus suchus Geoffroy, 1807 †Crocodylus anthropophagus Brochu, Njau, Blumenschine & Densmore, 2010 †Crocodylus checchiai Maccagno, 1957 †Crocodylus falconensis T. M. Scheyer et al. 2013 †Crocodylus palaeindicus Falconer, 1859 †Crocodylus thorbjarnarsoni C. A. Brochu & G. W. Storrs 2012 Krokodillipisarad Loomade elu 5:341. Crocodylus. Roomajate andmebaas. Vaadatud 25.06.2015 Fossilworks: Crocodylus. Vaadatud 25.06.2015  Krokodill – tsitaadid Vikitsitaatides
Château de Val-Duchesse

Château de Val-Duchesse (hollandi keeles Kasteel van Hertoginnedal) on Belgias Pealinna Brüsseli piirkonna Auderghemi vallas asuv endine kloostri prioressi residents. Lossi omanik on Belgia riik. Pärast Teist maailmasõda oli loss mitme Belgia ja Euroopa poliitikas oluliste läbirääkimise toimumispaik. 1956. aastal juhatas Paul-Henri Spaak lossis toimunud ühisturu ja Euratomi teemalist valitsustevahelist konverentsi, mis valmistas 1957. aastal ette Rooma lepinguid, ja 1958. aastal pandi seal paika Euroopa Majandusühenduse ja Euratomi põhialused. Esimese Euroopa Komisjoni, Hallsteini komisjoni esimene ametlik kohtumine peeti president Walter Hallsteini juhtimisel lossis 16. jaanuaril 1958. 2002. ja 2006. aastal toimusid lossis Belgia-Ühendkuningriigi konverentsid. Naistele mõeldud prioraadi asutas 1262. aastal Brabandi hertsogi Henri III lesk Brabandi hertsoginna Burgundia Adelaide (tuntud ka nimedega Aleyde, Aleydis), kes andis kohale ka oma nime: Val Duchesse või Hertoginnedal, mis mõlemad tähendavad "hertsoginna orgu". Legendi järgi oli hertsoginna oma otsuses mõjutatud pühast Aquino Thomasest, kes olevat olnud külaline Val-Duchesse'is. Tegemist oli esimese naistele mõeldud prioraadiga Madalmaades, mis järgis püha Dominicuse rajatud dominiiklaste ordu korda. Klooster sai heldelt annetusi hertsoginna Adelaidelt ja teistelt aadliprouadelt. Vastavalt tema soovile maeti ta süda kloostri tänapäevaks kadunud mausoleumi. Tänu hulga kuninglike isikute ja aadliperekondade suuremeelsetele annetustele edenes prioraat hästi ning kogus märgatava varanduse. 1650. aastal ehitati kloostri mitmesuguste ehitiste kaitseks müür. Tänapäevani säilinud loss ehitati prioressi elukohaks 1780. aastal. Euroopa Komisjon Pierre-Henri Laurent, Paul-Henri Spaak and the Diplomatic Origins of the Common Market, 1955-1956, Political Science Quarterly, Vol. 85, No. 3 (Sep., 1970), pp. 373-396 "Traité de Rome : Les négociations" (prantsuse). Originaali arhiivikoopia seisuga 7. aprill 2014. Vaadatud 1. aprillil 2014. Procès-verbal de la première réunion de la Commission tenue le 16 janvier 1958 à Val Duchesse (Bruxelles), CEE/C/9 f/58 (rév.) mb, Annexe II. Bruxelles: Commission de la Communauté économique européenne, 5 February 1958 Mignot Adolphe, Le Prieure De Val-Duchess en 1782, Brussels, Editions Universitaires, 1969, 157 pp.
FINA veepalli Maailmaliiga

FINA veepalli maailmalmaliiga on rahvusvahelise ujumisföderatsiooni FINA korraldatav rahvuskoondistevaheline veepalliliiga. Veepalli maailmaliigas mängitakse igal aastal, tavaliselt kevadel. Naiste ja meeste võistlused toimuvad eraldi. Turniir algab alagrupiturniiriga, kus paigutatakse võistkonnad nelja gruppi nii, et ühe piirkonna võistkonnad lähevad ühte gruppi. Euroopa võistkondadest moodustatakse kaks gruppi. Igast alagrupist pääseb edasi kaks paremat. Kaheksa edasipääsenut moodustavad kaks vahegruppi. Vahegrupiturniiril ei lange keegi välja, vaid saadakse veerandfinaalideks endale paigutus. Edasi jätkub turniir karikasüsteemis. Meeste veepalli maailmaliigas mängitakse alates 2002. aastast. Esimeseks võitjaks krooniti Venemaa meeskond. Esimene naiste turniir korraldati aastal 2004 ja selle võitis USA naiskond. Edukaimad medalitoojad on Serbia meeskond (koos Serbia ja Montenegroga) 9 medaliga (7 kulda, 1 hõbe ja 1 pronks) ning USA naiskond samuti 9 medaliga (7 kulda, 1 hõbe ja 1 pronks). Esikoha eest saab 100 000 USA dollarit, teise eest 70 000 dollarit ja kolmanda eest 50 000 dollarit.
Müür

Müür on looduslikust või tehiskivist massiivne sein või ise seisev piirderajatis. Kaitsemüür Linnamüür Tulemüür Müüriankur
Sein

Sein on hoone harilikult püstne piirdetarind, mis võib olla ka kandetarindiks. Tampsavisein
Ljudavka

Ljudavka (ukraina keeles Людавка) on küla Ukrainas Vinnõtsja oblastis Žmerõnka rajoonis. Elanike arv on 730. Pindala on 2,1 km².
Reiner Brockmann noorem

Reiner Brockmann noorem (1640 Kadrina kirikumõis, Virumaa – juuni 1704 Laiuse) oli Eestimaa vaimulik. Reiner Brockmann noorem õppis Rostocki ülikoolis ning töötas aastatel 1666–1703/1704 Laiuse Püha Jüri koguduse pastorina ja 1678–1703/1704 Tartu praostkonna praostina. Aastatel 1681–1685 oli ta ka Kursi Maarja-Eliisabeti koguduse pastori kohusetäitja. Reiner Brockmann noorema isa Reiner Brockmann vanem (1609–1647) oli Kadrina Katariina koguduse õpetaja. Eestimaa konsistooriumi assessor ning Narva-Alutaguse praostkonna ja Viru praostkonna abipraost; poeg Reiner Broocmann (1677–1738) oli Laiuse Püha Jüri koguduse pastor Laiusel, sõjaväeõpetaja, hiljem pastor Norrköpingis Rootsis. Suguvõsa perekonnanime on kirjutatud paljudes variantides, neist olid Saksamaal ja algul Eestis rohkem kasutusel Brockmann või Brocmann, hiljem Rootsi harus Broocman(n). Allgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 1. Mitau: Steffenhagen und Sohn 1827, lk. 268 TLÜAR rahvusbibliograafia, Brocmann, Reiner noorem
Velõka Rostivka

Velõka Rostivka (ukraina keeles Велика Ростівка) on küla Ukrainas Vinnõtsja oblastis Orativi rajoonis. Elanike arv on 709. Pindala on 3,293 km².
Odaji (Tultšõni rajoon)

Odaji (ukraina keeles Одаї) on küla Ukrainas Vinnõtsja oblastis Tultšõni rajoonis. Elanike arv on 588. Pindala on 3,081 km².
Novoukrajinka (Tšetšelnõki rajoon)

Novoukrajinka (ukraina keeles Новоукраїнка) on küla Ukrainas Vinnõtsja oblastis Tšetšelnõki rajoonis. Elanike arv on 11.
Perekorõntsi

Perekorõntsi (ukraina keeles Перекоринці) on küla Ukrainas Vinnõtsja oblastis Murovani Kurõlivtsi rajoonis. Elanike arv on 398. Pindala on 1,584 km².
Money and Cigarettes

"Money and Cigarettes" on Eric Claptoni kaheksas stuudioalbum, mis ilmus 1983. aasta veebruaris. Muusika oli salvestatud 1982. aasta lõpus Compass Point Studios Nassaus Bahamal. Album anti välja Warner Bros. Recordsi firma kaudu, kuigi esmased õigused kuulusid nüüdsest Claptoni enda plaadifirmale Duck Records. Plaadi ümbrisel on kujutatud Claptonit seismas, sigaret käes. Tema taga laual on sulanud Fender Stratocaster. Album sai sellise pealkirja, “sest need olid ainsad asjad, mis olid talle elus jäänud”. See oli Claptonile raske aeg. Ta oli just lõpetanud oma (esimese) alkoholivõõrutusravi. Ta oli isiklikult vallandanud oma eelmise saatebändi, mis oli mehele suur asi ja väga valus. Vanast bändist jäi rivisse ainult Albert Lee. Plaat tõusis USA edetabelis 16. kohale. Singel ”I’ve Got a Rock’n’Roll Heart” saavutas 18. koha, kuid Suurbritannias oli see suhteliselt edutu ega jõudnud esiviiekümnesse. "Everybody Oughta Make a Change" (Sleepy John Estes) – 3.16 "The Shape You're In" (Clapton) – 4.08 "Ain't Going Down" (Clapton) – 4.01 "I've Got a Rock 'n' Roll Heart" (Steve Diamond, Troy Seals, Eddie Setser) – 3.13 "Man Overboard" (Clapton) – 3.45 "Pretty Girl" (Clapton) – 5.29 "Man in Love" (Clapton) – 2.46 "Crosscut Saw" (R.G. Ford) – 3.30 "Slow Down Linda" (Clapton) – 4.14 "Crazy Country Hop" (Johnny Otis) – 2.46 Eric Clapton – kitarr, slaidkitarr, vokaal Ry Cooder – kitarr ja slaidkitarr Albert Lee – akustiline ja elektrikitarr, klahvpillid, vokaal Donald "Duck" Dunn – basskitarr Roger Hawkins – trummid Chuck Kirkpatrick – taustalaulja John Sambataro – taustalaulja Peter Solley – Hammondi orel Eric Clapton. Clapton: Autobiograafia. Kirjastus Olion 2009. Lk 212. Allmusic ülevaade "Billboardi edetabel". Originaali arhiivikoopia seisuga 26. detsember 2013. Vaadatud 1. aprillil 2014. UK albumid | Kasutatud 14.04.2014 UK singel | Kasutatud 14.04.2014 Eric Clapton, "Clapton: Autobiograafia". Inglise keelest tõlkinud Siiri Sau. Olion, Tallinn 2009, 352 lk ISBN 9985-66-586-2 EC ametlik koduleht EC Fänniklubi ajakiri diskograafia – MusicBrainz
Velõka Motšulka

Velõka Motšulka (ukraina keeles Велика Мочулка) on küla Ukrainas Vinnõtsja oblastis Teplõki rajoonis. Elanike arv on 1423. Pindala on 0,629 km².
Berestovets (Korosteni rajoon)

Berestovets (ukraina Берестовець) on küla Ukrainas Žõtomõri oblastis Korosteni rajoonis. Elanike arv on 288.
Ålesund

Ålesund (varasem nimi Aalesund) on linn loode-Norras Møre og Romsdali maakonnas, poolel teel Bergeni ja Trondheimi vahel. Ålesund koosneb kolmest saarest (Nørvøy, Aspøy ja Hessa). Maismaad ja saari ühendavad sillad. Elanikke on 40 001 (2005). See on elanike arvult 18. linn Norras. Ålesund on piirkonna kaubandus- ja tööstuskeskus ning üks Norra suuremaid kalasadamaid. Ålesund on Norras ainulaadne linn, mis on koondunud väikesele alale. Suurepärased vaated linnale avanevad Aksla (407 m) ja Sukkertoppeni mäelt. Muud looduslikud vaatamisväärsused linna lähedal on Geirangeri fjord ja Runde saar. Ålesundi valda laastas 1904. aastal Ålesundi tulekahju, mis jättis ligi 10 000 elanikku kesktalvel koduta. Abi kogu Euroopast aitas kaasa Ålesundi ülesehitamisele juugendstiilis. Ligi 50 arhitekti olid inspireeritud rahvusvahelistest, eriti saksa mõjudest, ja lisaks rahvusromantismist. Kolme aastaga ehitati kõrvuti rohkem kui 320 juugendmaja. Nii tekkis üks Euroopa esinduslikumaid juugend-linnamaastikke. Sama muljetavaldav on ilus maastik – meri ja helid, mäed, saared ja fjordid. Ålesundi tuntuim vaatamisväärsus on akvaariumipark Atlanterhavsparken ehk Ålesund Akvarium. Vaade Ålesundile Fjellstualt Ålesund enne tulekahju. (Postkaart 1900. aastast) Jugendstilsenteret, juugendstiilimuuseum Õhtune vaade linnale Aksla mäelt Sadam ja Fjellstua mägi Sadam Hotell SAS Radisson Ålesundi valla ametlik koduleht (norra, inglise, saksa, itaalia ja prantsuse keeles) Ålesundi ametliku reisijuhi koduleht (norra ja inglise keeles)
Idaprovints (Sambia)

Idaprovints on 1. järgu haldusüksus Sambias, üks riigi kümnest provintsist. Keskprovints piirneb põhjas Muchinga ja Keskprovintsiga, edelas Lusaka provintsiga, idas Malawiga ja lõunas Mosambiigiga. Provintsi halduskeskus on Chipata. Teised suuremad asulad on Lundazi, Mfuwe, Katete ja Wakawaka. Neis asulates on lennuväljad; suuremad lennujaamad on Chipata lennujaam ja Mfuwe lennujaam. Provintsi edelaosa läbib Luangwa jõgi, mis põhja pool moodustab piiri Keskprovintsi ja Muchinga provintsiga. Idaprovintsi alal on Luambe ja Lukusuzi rahvuspark ning osa Põhja-Luangwa ja Lõuna-Luangwa rahvuspargist. Provintsi pindala on 69 106 km². Idaprovints jaguneb kaheksaks ringkonnaks: Chadiza ringkond Chama ringkond Chasefu ringkond Chipangali ringkond Chipata ringkond Kasenengwa ringkond Katete ringkond Lumezi ringkond Lundazi ringkond Lusangazi ringkond Mambwe ringkond Nyimba ringkond Petauke ringkond Sinda ringkond Vubwi ringkond Chama ringkond kuulus aastatel 2011–2021 Muchinga provintsi. Aastal 2010 elas Idaprovintsis (välja arvatud Chama ringkonns) 1 592 661 inimest; neist 200 323 elas linnades. Levinuim keel tševa keel, mida kõneleb 34,6 protsenti elanikest. Teised levinumad keeled on nsenga, njandža ja tumbuka keel. Ainult 66,5 provintsi elanikest on kirjaoskajad. Selle näitaja poolest on Idaprovints Sambia provintside seas viimasel kohal. Ka kooliskäivate laste osakaal on Idaprovintsis kõige väiksem. 2022 Census of Population and Housing - Zambia "2010 Census" (PDF). Originaali (PDF) arhiivikoopia seisuga 17. detsember 2013. Vaadatud 2. aprillil 2014.
Luapula provints

Luapula provints on 1. järgu haldusüksus Sambias, üks riigi kümnest provintsist. Luapula provints piirneb idas Põhjaprovintsi, kagus Muchinga provintsi ning läänes ja lõunas Kongo Demokraatliku Vabariigiga. Kagus puutub ta napilt kokku ka Keskprovintsiga. Provints sai nime Luapula jõe järgi. Luapula provints jaguneb kaheksaks ringkonnaks: Chiengi ringkond Kawambwa ringkond Mansa ringkond Milenge ringkond Mwense ringkond Nchelenge ringkond Samfya ringkond Chembe ringkond